Ντίνα Κώνστα

Η Ντίνα (Κωνσταντίνα) Κώνστα (Σπαθαραίοι Σάμου, 31 Δεκεμβρίου 1938 – Αθήνα, 3 Ιουλίου 2022) ήταν Ελληνίδα ηθοποιός. Είχε πρωταγωνιστήσει σε πολλές επιτυχημένες τηλεοπτικές σειρές και θεατρικές παραστάσεις.

Βιογραφία
Αποφοίτησε από τη Δραματική Σχολή Κωστή Μιχαηλίδη, ενώ την ίδια εποχή εργαζόταν σε εταιρεία χρωμάτων για να πληρώσει τις σπουδές της. Σπούδασε υποκριτική εν αγνοία των γονιών της και είχε καθηγήτρια τη Μαίρη Αρώνη. Πρωτοεμφανίστηκε στην Ελεύθερη Σκηνή το 1965. Τις δεκαετίες του ’80 και του ’90 συμμετείχε σε τηλεοπτικές σειρές. Μερικοί από τους πιο χαρακτηριστικούς ρόλους που υποδύθηκε ήταν στις σειρές Τρεις Χάριτες, και Το σόι μας. Έγινε ευρέως γνωστή  με το ρόλο της Γιολάντας Ραγιά στη σειρά Το δις εξαμαρτείν και της Ντένης Μαρκορά στη σειρά Δύο ξένοι.

Δεν παντρεύτηκε ποτέ, επειδή δεν της άρεσε η δέσμευση του γάμου. Είχε δηλώσει πως έγινε ηθοποιός επειδή ήταν αυτοκαταστροφικό άτομο.

Απεβίωσε από επιπλοκές άνοιας στις 3 Ιουλίου 2022, σε ηλικία 83 ετών. Η σορός της αποτεφρώθηκε χωρίς τελετή.

 Φιλμογραφία 
ΈτοςΤίτλοςΡόλοςΣκηνοθεσία1981Ιστορίες μιας κερήθραςΝίκος Βεργίτσης1982Το στίγμαΤασίαΠαύλος ΤάσιοςΑναμέτρηση (aka Επικίνδυνο παιχνίδι) Γιώργος Καρυπίδης1984Τα χρόνια της θύελλαςχήρα μάγισσαΝίκος Τζίμας1993-96Το Δις ΕξαμαρτείνΓιολάντα Ραγιά Θανάσης Παπαθανασίου 1997Προστάτης οικογενείαςΑργυρώ ΚοντούΝίκος Περάκης1997-99Δύο ξένοιΝτένη Μαρκορά Αντώνης Αγγελόπουλος & Αντρέας Μορφονιός2001Ο καλύτερός μου φίλοςφωνή στο τηλέφωνοΓιώργος Λάνθιμος & Λάκης Λαζόπουλος2007Ελ ΓκρέκοκαμαριέραΓιάννης Σμαραγδής

 Πολιτική 
Η Ντίνα Κώνστα είχε εκφράσει ανοιχτά τις πολιτικές της απόψεις. Είχε βάλει υποψηφιότητα με τον Συνασπισμό στις Ευρωεκλογές του 1999, στις βουλευτικές εκλογές του 2000, και στις βουλευτικές εκλογές του 2004.

 Παραπομπές 

 Πηγές 
 Έλληνες - Ελληνίδες ηθοποιοί
 Θόδωρος  Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
 www.90lepta.com
Εργογραφία

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες κωμικοί
Κατηγορία:Έλληνες πολιτευτές